**INDOKOLÁS**

**Kőszeg Város Önkormányzatának Képviselő-testületének**

**az önkormányzat 2019. évi költségvetéséről szóló**

**2/2019. (II. 15.) önkormányzati rendelete módosításához**

***Módosító tételek:***

**I. Központi előirányzatok változásai:**

A központi előirányzatok változásai az önkormányzat bevételi és kiadási főösszegét 38 049 041 Ft-tal növelik, ebből a működési célú támogatások 8 049 041 Ft-tal növekedtek.

A működési célú központi bevételek közül a bérkompenzáció biztosításához 2019.évre 655 654 Ft, a szociális ágazati pótlék biztosításához 6 059 559 Ft, kulturális pótlék biztosításához 1 764 921 Ft összegű támogatásban részesült az önkormányzat.

A központi támogatások az októberi állami támogatások felülvizsgálata miatt a gyermekétkeztetési támogatás 10 022 253 Ft-tal és a bölcsődei támogatás 411 300 Ft-tal csökkent, az Óvodaműködtetési feladat 415 540 Ft-tal és az idősotthoni ellátás 163 920 Ft-tal nőtt. Rendkívüli szociális támogatásra sikeresen pályáztunk, így arra 9 423 000 Ft támogatást kaptunk.

A felhalmozási célú központi bevételek a Belügyminisztérium önkormányzati feladatellátást szolgáló fejlesztések támogatása 30 000 000 Ft.

A központi előirányzatok változásának jogcímek szerinti összegeit a 2. melléklet tartalmazza.

 **II. Intézményi előirányzatok változása:**

A ***Chernel Kálmán Városi Könyvtár*** kiadási és bevételi előirányzatai a bérkompenzáció és a kulturális pótlék támogatása és a működési bevételek növekedése miatt 2 594 200 Ft-tal növekedtek.

 A ***Jurisics-vár Művelődési Központ és Várszínház*** kiadási és bevételi előirányzatai a bérkompenzáció, a kulturális pótlék támogatása és Projekt támogatások miatt 19 454 193 Ft-tal növekedtek.

A ***Kőszegi Városi Múzeum*** kiadási és bevételi előirányzatai a bérkompenzáció, a kulturális pótlék és a működési bevételek növekedése miatt 2 592 706 Ft-tal növekedtek.

A ***Kőszegi Közös Önkormányzati Hivatalnál*** kiadási és bevételi előirányzatai szintén a bérkompenzáció, közfoglalkoztatás támogatása és a működési bevételek növekedése miatt emelkedett 1 424 165 Ft-tal.

A ***Kőszegi Szociális Gondozási Központ*** költségvetése a bérkompenzáció és a szociális ágazati pótlék átvezetés miatt 6 001 007 Ft-tal emelkedett.

A ***Központi Óvoda és Bölcsőde és tagintézményeinek*** költségvetése a bérkompenzáció, a bölcsődei pótlék átvezetése miatt 60 628 Ft-tal emelkedett, a 2018. évi normatíva ellenőrzése miatt 73 650 Ft-tal csökkent, így összeségében a kiadási és a bevételi előirányzat 13 022 Ft-tal csökkent.

Az ***Újvárosi Óvoda és tagintézményeinek*** költségvetése a bérkompenzáció és közfoglalkoztatás támogatásának átvezetése miatt 929 402 Ft-tal emelkedett, a 2018. évi normatíva ellenőrzése miatt 73 650 Ft-tal csökkent, így összeségében a kiadási és a bevételi előirányzat 855 752 Ft-tal emelkedett.

.

**III. Kőszeg Város Önkormányzata előirányzat változásai az alábbiak:**

A központi támogatások változásának nagy része, 8 480 134 Ft az önkormányzat által fenntartott intézményeknél került felhasználásra.

Projekt támogatások (TOP Újvárosi Óvoda 3. sz. támogatási előleg 11 218 136 Ft, Belügyminisztérium önkormányzati feladatellátást szolgáló fejlesztések támogatása 30 000 000 Ft, Gyógyító klíma Kőszegen (KEHOP) 20 000 000 Ft, Erasmus pályázat 3 881 902 Ft, NEAK támogatás 2 677 600 Ft) a Rendkívüli szociális támogatás pályázat támogatása 9 423 000 Ft, közfoglalkoztatás támogatása 258 282 Ft, a Vaihingeni támogatás 606 318 Ft-tal miatt a támogatás értékű bevételek emelkedtek, az állami támogatások októberi módosítása miatt 9 854 093 Ft-tal a támogatás értékű bevételek csökkentek. A felhalmozási bevételek 2 774 804 Ft-tal emelkedtek a Kőszegfalvi telkek eladásának tervezése miatt.

Az önkormányzat előirányzat változásai az előző módosításokat figyelembe véve 79 466 083 Ft-tal növelik a bevételi és a kiadási főösszeget.

**Összességében** az előirányzat változások (I-III. pontok) irányító szervi támogatások nettósítása után 104 587 610 Ft-tal növelik a bevételek és a kiadások összegét, a költségvetési hiány 1 335 573 307 Ft – amelynek fedezete a maradványból és a külső finanszírozási bevételből biztosított.

Fenti módosító tételek értelmében az önkormányzat költségvetésének fő számai ( Ft-ban):

**3 257 571 913 Ft költségvetési bevétel**

**4 593 145 220 Ft költségvetési kiadás**

**1 335 573 307 Ft hiány**

 **29 943 218 Ft finanszírozási kiadás**

**1 310 516 525 Ft belső finanszírozási**

 **bevétel**

 **55 000 000 Ft külső finanszírozási**

 **bevétel**

A 3. melléklet a fenti módosításokat intézményenkénti bontásban, kiemelt előirányzatonkénti részletezettséggel tartalmazza.

A 4. melléklet Kőszeg Város Önkormányzata fejlesztési bevételeinek, az 5. melléklet fejlesztési kiadásainak előirányzatait mutatja be.

Kőszeg, 2020. június 26.

 A polgármester nevében:

  **Cserkutiné Stipsics Edina s.k.**

 pénzügyi és gazdálkodás osztályvezető